## Uputa o provođenju dijela Sporazuma koji se odnosi na plaće

### NN 25/1993 (31.3.1993.), Uputa o provođenju dijela Sporazuma koji se odnosi na plaće

# SLUŽBA DRUŠTVENOG KNJIGOVODSTVA HRVATSKE

Na temelju točke XV. Sporazuma o plaćama i ostalim materijalnim pravima
radnika ("Narodne novine" br. 22/93) generalni direktor Službe
društvenog knjigovodstva Hrvatske donosi

## UPUTU

### o provođenju dijela Sporazuma koji se odnosi na plaće

1. Ovom Uputom utvrđuje se način sastavljanja i dostavljanja obračuna
za isplatu neto-plaća radnika pravnih osoba te organa i organizacija u
Republici Hrvatskoj za razdoblje veljača - lipanj 1993. godine. Pravne
osobe te organi i organizacije sa sjedištem u Republici Hrvatskoj obračun
neto-plaća sastavljaju na obrascu: NP-I/93 - Obračun neto plaća i dostavljaju
ga, u jednom primjerku nadležnoj organizacijskoj jedinici Službe društvenog
knjigovodstva Hrvatske pri isplati plaća.

2. Na rednom broju 1. iskazuje se prosječna mjesečna neto-plaća za prethodni
mjesec u odnosu prema mjesecu za koji se isplaćuje plaća. Za mjesec veljaču
1993. godine prosječna mjesečna neto-plaća utvrđuje se tako da se podatak
s rednog broja 11. podijeli s podatkom s rednog broja 6. obrasca PNP-1
na temelju kojeg je za siječanj 1993. godine isplaćena neto-plaća. Za mjesec
ožujak i iduće mjesece na redni broj 1. obrasca NP-I/83 prosječna mjesečna
neto-plaća utvrđuje se tako da se podatak s rednog broja 14. podijeli s
podatkom s rednog broja 2. obrasca NP-I/93 na temelju kojeg je za prethodni
mjesec isplaćena neto-plaća.

3. Na rednom broju 2. iskazuje se broj radnika kojima se isplačuju plaće
i naknade plaća a utvrđuje se tako da se broj ostvarenih sati rada i sati
rada za koje radnici primaju naknade plaća iz sredstava pravne osobe podijeli
s brojem mogućih sati rada u tom mjesecu.

4. Na rednom broju 3: iskazuje se podatak o prosječno isplaćenoj mjesečnoj
neto-plaći u privredi Republike Hrvatske (posljednji objavljeni podatak).
Taj podatak objavljuje Služba društvenog knjigovodstva Hrvatske.

5. Na rednom broju 4. iskazuje se prosječna mjesečna neto-plaća u privredi
Republike Hrvatske za mjesec za koji se isplaćuju plaće. . Taj podatak
objavljuje Služba društvenog knjigovodstva Hrvatske.

6. Na rednom broju 5. iskazuje se podatak o postotku porasta prosječno
isplaćene mjesečne neto-plaće u privredi Republike u tekućem mjesecu prema
prethodnome. Taj podatak objavljuje Služba društvenog knjigovodstva Hrvatske.

7. Na rednom broju 6. iskazuje se postotak očekivanog porasta cijena
na malo za mjesec za koji se isplaćuje neto-plaća a utvrđen je u točki
XI. Sporazuma.

8. Na rednom broju 7. iskazuje se podatak o postotku stvarnog porasta
cijena na malo. Taj podatak objavljuje Državni zavod za statistiku.

9. Na rednom broju 8. iskazuje se kalkulativna osnovica za utvrđivanje
neto-plaća za radnike pravnih osoba te organa i organizacija koje iz državnog
proračuna ostvaruju više od 50% prihoda. Do objave stvarnog podatka za
mjesec za koji se isplaćuje neto-plaća, osnovica se izračunava tako da
se 55% prosječno mjesečno isplačene neto-plaće u privredi Republike Hrvatske
(posljednji objavljeni podatak) uveća za postotak porasta cijena na malo
u idućem mjesecu i tako dobiveni iznos uveća na malo iz točke XI. Sporazuma
za mjesec za koji se isplačuje neto-plaća.

10. Na rednom broju 9. iskazuje se stvarna kalkulativna osnovica za
utvrđivanje plaća radnika pravnih osoba te organa i organizacija iz točke
VII. Sporazuma za mjesec za koji se isplačuje neto-plaća a iznosi 55% prosječne
mjesečne neto-plaće po radniku u privredi Republike (podatak s red. br.
4). Podatak utvrđuje Komisija za primjenu i tumačenje Sporazuma.

11. Na rednom broju 10. iskazuje se koeficijent koji se izračunava tako
da se podatak s rednog broja 9. podijeli s podatkom s rednog broja 8.

12. Način utvrdivanja i obračuna iznosa za isplatu neto-plaća za radnike
pravnih osoba te organa i organizacija, prema odredbama Sporazuma, je ovaj:
12.1. Pravne osobe iz točke II. i III. Sporazuma utvrđuju i isplaćuju neto-plaće
u skladu s općim aktom i kolektivnim ugovorom. Pravne osobe iz točke II.
iskazuju podatke u obrascu NP-I/93 na rednim brojevima:1, 2, 11, 12, 13,
14, 15, 19, 20. i 21, a pravne osobe iz točke III. iskazuju i podatke na
rednim brojevima 3. i 18. 12.2. Pravne osobe iz točke IV. Sporazuma utvrđuju
i isplaćuju neto-plaće: a) Pravne osobe iz stavka 1. točke IV. Sporazuma
mogu utvrđivati i isplaćivati prosječne mjesečne neto-plaće po radniku
do razine prosječne mjesečne neto-plaće isplaćene za prethodni mjesec (redni
broj 1) uvećane za 0,90 postotnih poena za svaki postotni poen očekivanog
porasta cijena,na malo s rednog broja 6. odnosno 7. b) Pravne osobe iz
stavka 2. točke IV. Sporazuma utvrđuju i isplačuju prosječne mjesečne neto-plaće
po radniku do razine prosječne mjesečne neto-plaće isplačene za prethodni
mjesec (redni broj 1) uvećane za porast cijena na malo s rednog broja 6.
odnosno 7. Za veljaču je stvarni porast cijena na malo 24,9%. Te pravne
osobe popunjavaju podatke u obrascu NP-I/93. na rednim brojevima:1, 2,
3, 6, 7,11,12,13,14,15,18,19, 20.i21. Prema.dogovoru u Vladi Republike
Hrvatske potvrdu o nepokrivenom gubitku pravne osobe zbog nepodmirenih
financijskih obveza Republike Hrvatske prema toj pravnoj osobi izdaje Ministarstvo
financija Republike Hrvatske u suradnji s nadležnim ministarstvom. 12.3.
Pravne osobe iz točke V: Sporazuma utvrđuju i isplaćuju neto-plaće: a)
Pravne osobe iz stavka 1. točke V. mogu utvrdivati i isplaćivati prosječne
mješečne neto-plaće po radniku do razine prosječne mjesečne neto-plaće
isplačene za prethodni mjesec (redni broj 1) uvećane za 0,85 postotnih
poena za svaki postotni poen porasta cijena na malo s rednog broja 6. odnosno
7. b) Pravne osobe iz stavka 2. točke V. mogu: utvrđivati i isplačivati
prošječne mjesečne plaće po radniku do razine prosječno isplačene mjesečne
neto-plaće za prethodni mjesec (red. br. 1) uvećane za porast cijena na
malo s rednog broja 6. odnosno 7. Za veljaču je stvarni porast cijena na
malo 24,9%. Te pravne osobe popunjavaju podatke u obrascu NP-I/93 na rednim
brojevima:1, 2, 3, 6, 7, 11, 12,13, 14, 15, 18,19, 20. i 21. 'Prema dogovoru
u Vladi Republike Hrvatske potvrdu o evidentiranim nepodmirenim obvezama
pravne osobe na dan isplate plaća zbog nepodmirenih financijskih obveza
Republike Hrvatske prema toj pravnoj osobi izdaje Ministarstvo financija
Republike Hrvatske u suradnji s nadležnim ministarstvom. Isplata plaća
prema odredbi točke V. Sporazuma primjenjivat će se nakon izmjene Uredbe
o financijskom poslovanju ("Narodne novine", br. 40/92), a do
tada se primjenjuje članak 13. stavak 1. točka 3. navedene Uredbe. 12.4.
Pravne osobe iz točke VI. Sporazuma utvrđuju i isplačuju prosječne mjesečne
neto-plaće do iznosa porasta prosječnih mjesečnih neto-plaća u privredi
Republike Hrvatske, i to tako da podatak s rednog broja 1. uvečaju za postotak
porasta prosječnih mjesečnih neto-plaća iz rednog broja 5. Dok se ne objavi
podatak iz rednog broja 5, te pravne osobe mogu utvrdivati i isplačivati
prosječne mjesečne neto-plaće po radniku tako da podatak s rednog broja
1. uvećaju za postotak iz rednog broja 6. odnosno 7. Za veljaču je prema
stvarnom porastu cijena na malo 24,9%. Te pravne osobe popunjavaju podatke
u obrascu NP-I/93 na rednim brojevima:1, 2, 3, 4, 5, 6, 7,11,12,13,14,15,
16, 17, 18, 19, 20. i 21. 12.5. Pravne osobe iz točke VII. Sporazuma utvrđuju
i isplaćuju neto-plaće: a) Na temelju kalkulativne osnovice koju čini 55%
prosječne mjesečne neto-plaće po radniku u privredi Republike Hrvatske
za mjesec za koji se isplaćuje neto-plaća (55% rednog broja 4). b) Do objave
podatka o stvarnoj plaći i stvarnoj osnovici, plaća se utvrduje i isplačuje
tako da se kalkulativna osnovica, koju čini 55% prosječne mjesečne neto-plaće
u privredi Republike (posljednji objavljeni podatak) uveča za porast cijena
na malo u idućem mjesecu i tako dobiven iznos uveća za očekivani porast
cijena na malo za mjesec za koji se isplačuje neto-plaća (55% rednog broja
3. uvečava se za podatak o rastu cijena za idući mjesec i uvećava za podatak
s rednog broja 6. odnosno 7). c) Ako kalkulativna osnovica pod b) bude
za 2% niža od osnovice pod a), tada se neto-plaće korigiraju na više. Te
pravne osobe popunjavaju podatke u obrascu NP-I/93 na rednim brojevima:1,
2, 3, 4, 6, 7, 8. 9,10,11,12,13,14,15, 16,17,18,19, 20. i 21.

13. Na rednom broju 11. iskazuju se sredstva koja se mogu isplatiti
za mjesec za koji se utvrđuje i isplačuje neto-plaća.

14. Na rednom broju 12. iskazuje se iznos sredstva isplačenih kao dio
neto-plaća za mjesec za koji se isplaćuje neto-plaća.

15. Na rednom broju 13. iskazuje se iznos sredstava za neto-plaće iz
naloga za isplatu.

16. Na rednom broju 14. iskazuje se iznos ukupno isplaćene neto-plaće
za mjesec za koji se isplaćuje (redni br. 12. više red. br.13). Na tom
rednom broju podatak ne može biti veći od podatka na rednom broju 11.

17. Na rednom broju 15. iskazuje se podatak koji se dobije tako da se
od red. br. 11. odbije red. br.14.

18. Na rednom broju 16. iskazuje se isplata razlike neto-plaće koja
se prema točki VI. stavak 1. Sporazuma isplačuje kad je poznat porast prosječnih
plaća u privredi Hrvatske za mjesec za koji se isplaćuje razlika neto-plaće,
odnosno prema točki VII. stavku 1. Sporazuma kada je poznata prosječna
plaća u privredi Republike za mjesec za koji se isplaćuje razlika neto-plaće.
Za isplatu te razlike neto-plaća ne podnosi se poseban obrazac NP I/93,
nego se isplata iskazuje na prvome narednom obrascu NP-I/93 koji se podnosi
pri isplati neto-plaće.

19. Na rednom broju 17. iskazuje se broj djelatnika kojima je isplaćena
razlika neto-plaće, a podatak treba biti jednak podatku na rednom broju
2. obrasca NP-I/93 za mjesec za koji se isplaćuje razlika neto-plaće.

20. Na rednom broju 18. iskazuje se iznos najviše moguče pojedinačne
neto-plaće. Temeljem točke 8. Sporazuma najviša mjesećna neto-plaća ne
može biti veća od osam prosječnih neto-plaća isplaćenih u privredi Hrvatske
(prema posljednjem objavljenom podatku).

21. Na rednom broju 19. iskazuje se iznos najviše pojedinačne neto-plaće
koja je isplačena a ne može biti veća od podatka iskazanog na rednom broju
18. ovog obrasca.

22. Na rednom broju 20. iskazuje se iznos najniže isplačene neto-plaće
za puno radno vrijeme.

23. Na rednom broju 21. iskazuje se iznos ukupno uplačenog poreza iz
neto-plaća.

24. Ova Uputa stupa na snagu danom objave u "Narodnim novinama".

Klasa:120-02/93-01/19

Urbroj : 32 I -04/93-3

Zagreb, 26. ožujka 1993.

Generalni direktor Službe društvenog knjigovodstva Hrvatske

**mr. Bogomil Cota, v. r.**

Uputa, NN 25/1993-444